Prins Louis se amptelike doopfoto's | Maroela Media
Die Kensington-paleis het vier amptelike doopfoto's van prins Louis, die jongste seun van prins William en Catherine, die hertog en hertogin van Cambridge, se doop vrygestel.
Die familiefoto's is deur die bekende fotograaf, Matt Holyoak, by Clarence House in Londen geneem ná afloop van prins Louis se doop op 9 Julie in die St. James-paleis in Westminster in Engeland.
Prins William en Kate glimlag breed op die foto's saam met hul drie kinders, prins Louis, prinses Charlotte (3) en prins George (4) en ander familielede.
Op een foto hou Kate vir prins Louis vas terwyl sy liefderik afkyk na hom. Hy is geklee in 'n roomkleurige rok met kantvalle, 'n namaaksel van die ingewikkelde skepping wat vir koningin Victoria se oudste dogter in 1841 gemaak is.
Engeland foto's Kate Middleton Prins William
Lyk soos 'n foto uit die vorige eeu . genade tog . mag die mense nie net die tradisie so 'n bietjie laat gaan en meer modern aantrek en modern wees nie. Kate en Meghan is pragtige dames, hou op om hulle so in 'n boksie te druk, die ou hele koninklike affere is belaglik . hulle is gewone mense wat kinders het wat huil en lag en eet en drink en badkamer toe gaan hou op om die spul so op te hemel en geen hulle kans om ook 'n bietjie normaal te leef.
Pragtig! Absoluut stylvol!
Maroela Media, ek dink nie HRH Prinses Catherine van Cambridge was geklee in die dooprok nie; verwys paragraaf 4 – "sy" was geklee in 'n roomkleurige rok ….. Dit was Prins Louis van Cambridge wat die dooprok, 'n replika van die een wat in 1841 vir Prinses Victoria gemaak is, gedra het.
Hoekom amuseer die britse koningshuis die SA media so vreeslik. Ons media is mos nie vars op die blanke se geskiedenis in SA nie.
Die konsentrasiekampe, boere oorlog en apartheid was alles die stok waarmee hulle ons gelooi het.
Hulle leed en welstand skeel SA niks en verdien ook nie al hierdie belangstelling nie.
Stem saam, stylvol en pragtig, maar dis ook maar net vir die openbare oog se onthalwe. Hulle lyk in hulle privaat hoedanigheid nes Jan Rap en sy maat op 'n Saterdagoggend in een of ander Mall.